CELEX: 32010L0081
Language: ro
Date: 2010-11-25 00:00:00
Title: Directiva 2010/81/UE a Comisiei din 25 noiembrie 2010 de modificare a Directivei 91/414/CEE a Consiliului în ceea ce privește extinderea utilizării substanței active 2-fenil-fenol Text cu relevanță pentru SEE

26.11.2010   
            
            
               RO
            
            
               Jurnalul Oficial al Uniunii Europene
            
            
               L 310/11
            
         DIRECTIVA 2010/81/UE A COMISIEI
   din 25 noiembrie 2010
   de modificare a Directivei 91/414/CEE a Consiliului în ceea ce privește extinderea utilizării substanței active 2-fenil-fenol
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:
   
               (1)
            
            
               Prin Directiva 2009/160/UE a Comisiei (2), substanța 2-fenil-fenol a fost inclusă ca substanță activă în anexa I la Directiva 91/414/CEE, cu dispoziția specială că statele membre pot autoriza numai utilizările ca fungicid aplicat ulterior recoltelor, în mediu închis, în interiorul camerei de stropire.
            
         
               (2)
            
            
               La 18 iunie 2010, pentru a înlătura restricția referitoare la utilizarea substanței în mediu închis, în interiorul camerei de stropire, notificatorul a transmis informații privind alte tehnici de aplicare, precum tratamentul cu ceară, tratamentul prin înmuiere și tratamentul cu perdea de spumă.
            
         
               (3)
            
            
               Spania, care a fost desemnată stat membru raportor prin Regulamentul (CE) nr. 2229/2004 al Comisiei (3), a evaluat informațiile suplimentare și, la 30 iulie 2010, a transmis Comisiei un act adițional la proiectul de raport de evaluare cu privire la 2-fenil-fenol, care a fost distribuit pentru observații celorlalte state membre și Autorității Europene pentru Siguranța Alimentară (EFSA). În observațiile primite nu au fost indicate preocupări majore, iar celelalte state membre și EFSA nu au invocat niciun motiv care ar putea exclude extinderea utilizării. Proiectul de raport de evaluare împreună cu actul adițional respectiv a fost reanalizat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 28 octombrie 2010, sub forma raportului de reexaminare al Comisiei pentru 2-fenil-fenol.
            
         
               (4)
            
            
               Noile informații privind tehnicile de aplicare transmise de către notificator, precum și noua evaluare efectuată de statul membru raportor indică faptul că produsele de protecție a plantelor care conțin 2-fenil-fenol pot îndeplini, în general, condițiile stabilite la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările în mediu închis ca fungicid aplicat ulterior recoltelor, examinate și detaliate în raportul de reexaminare al Comisiei. În consecință, nu mai este necesar să se limiteze utilizarea substanței 2-fenil-fenol în mediu închis, în interiorul camerei de stropire, astfel cum se prevede în Directiva 91/414/CEE, modificată de Directiva 2009/160/UE.
            
         
               (5)
            
            
               Fără a aduce atingere acestei concluzii, este indicată obținerea de informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul anumitor condiții. Prin urmare, ar trebui să i se solicite notificatorului să transmită informații suplimentare pentru a confirma nivelurile de reziduuri care se produc în urma tehnicilor de aplicare, altele decât aplicarea în interiorul camerei de stropire.
            
         
               (6)
            
            
               În plus, este indicat, de asemenea, să li se solicite statelor membre să acorde o atenție deosebită protecției operatorilor și a lucrătorilor și să se asigure că în condițiile de utilizare se prevede folosirea unui echipament de protecție individuală corespunzător.
            
         
               (7)
            
            
               Prin urmare, este necesar ca Directiva 91/414/CEE să fie modificată în consecință.
            
         
               (8)
            
            
               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 31 decembrie 2010 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 ianuarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 25 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 230, 19.8.1991, p. 1.
   
      (2)  JO L 338, 19.12.2009, p. 83.
   
      (3)  JO L 379, 24.12.2004, p. 13.
   
      ANEXĂ
      În anexa I la Directiva 91/414/CEE, rândul 305 se înlocuiește cu următorul text:
      
         
                     Nr.
                  
                  
                     Denumire comună, numere de identificare
                  
                  
                     Denumire IUPAC
                  
                  
                     Puritate (1)
                     
                  
                  
                     Intrare în vigoare
                  
                  
                     Data expirării includerii
                  
                  
                     Dispoziții specifice
                  
               
                     „305
                  
                  
                     2-fenil-fenol (inclusiv sărurile sale, cum ar fi sarea de sodiu)
                     Nr. CAS 90-43-7
                     Nr. CIPAC 246
                  
                  
                     
                        Bifenil-2-ol
                     
                  
                  
                     ≥ 998 g/kg
                  
                  
                     1 ianuarie 2010
                  
                  
                     31 decembrie 2019
                  
                  
                     PARTEA A
                     Sunt autorizate numai utilizările ca fungicid folosit după recoltare, în mediu închis.
                     PARTEA B
                     Pentru punerea în aplicare a principiilor uniforme prevăzute în anexa VI, se ține cont de concluziile raportului de reexaminare cu privire la 2-fenil-fenol, în special de apendicele I și II, astfel cum au fost finalizate în cadrul Comitetului permanent pentru lanțul alimentar și sănătatea animală la 27 noiembrie 2009, astfel cum au fost modificate în cadrul Comitetului permanent pentru lanțul alimentar și sănătatea animală la 28 octombrie 2010.
                     În cadrul acestei evaluări generale, statele membre trebuie să acorde o atenție deosebită următoarelor aspecte:
                     
                                 —
                              
                              
                                 protecției operatorilor și a lucrătorilor și să se asigure că în condițiile de utilizare este prevăzută folosirea echipamentelor de protecție individuală corespunzătoare;
                              
                           
                                 —
                              
                              
                                 instituirii unor metode adecvate de gestionare a deșeurilor pentru tratamentul soluției de deșeuri rămase în urma aplicării, precum apa de spălare a sistemului de înmuiere și a altor sisteme de aplicare. Statele membre care permit eliminarea apelor reziduale în rețeaua de canalizare asigură evaluarea riscului local.
                              
                           Statele membre în cauză se asigură că notificatorul transmite Comisiei:
                     
                                 —
                              
                              
                                 informații suplimentare privind riscurile de depigmentare a pielii la lucrători și la consumatori din cauza unei eventuale expuneri la metabolitul 2-fenil-hidrochinonă (PHQ), prezent pe coaja citricelor;
                              
                           
                                 —
                              
                              
                                 informații suplimentare pentru a confirma că metoda analitică aplicată în studiile privind reziduurile cuantifică în mod corect reziduurile de 2-fenil-fenol, 2-fenil-hidrochinonă (PHQ) și conjugații acestora.
                              
                           Statele membre se asigură că notificatorul prezintă aceste informații Comisiei până la 31 decembrie 2011.
                     În plus, statele membre în cauză se asigură că notificatorul transmite Comisiei informații suplimentare pentru a confirma nivelurile de reziduuri care se produc în urma tehnicilor de aplicare, altele decât aplicarea în interiorul camerei de stropire.
                     Statele membre se asigură că notificatorul prezintă aceste informații Comisiei până la 31 decembrie 2012.”
                  
               
      
         (1)  Detalii suplimentare privind identitatea și specificațiile substanței active pot fi consultate în raportul de reexaminare.